র/ণক্ষেত্র যুবভারতী, দায় কার? কী বললেন অরূপ বিশ্বাস?

ওয়েবডেস্ক- কলকাতায় লিওনেল মেসি (Lionel Messi) । ২০২৫ শেষ হওয়ার আগে ১৩ ডিসেম্বর একটি অন্যতম শ্রেষ্ঠ দিন হয়ে থাকতে পারত। কিন্তু হল না। তার বদলে এক চরম বিশৃঙ্খলার চিত্রের সাক্ষী থাকল তিলোত্তমা। যা ইতিহাসে কালো দিন হিসেবে স্থান পেল। কার জন্য আজ এই চরম অব্যবস্থা? কেন সংক্ষিপ্ত হল মেসির এই কর্মসূচি? কেন এলেন না শাহরুখ খান? নানা ধরনের প্রশ্ন উঁকি দিচ্ছে মানুষের মনে। মেসির আয়োজক সংস্থার প্রধান উদ্যোক্তা শতদ্রু দত্তকে (satadru Dutta) গ্রেফতার করা হয়েছে।

তবে প্রশ্ন উঠেছে এই সমস্ত দায়ভার শুধুই শতদ্রুর? আজকের এই ঘটনায় সাংবাদিকরা রাজ্যের মন্ত্রী অরূপ বিশ্বাসকে এই চূড়ান্ত বিশৃঙ্খলা নিয়ে প্রশ্ন করেন। সাংবাদিকদের প্রশ্নের উত্তরে রাজ্যের মন্ত্রী অরূপ বিশ্বাস (Arup Biswas) বলেন, সরকার তদন্ত করছে। যতক্ষণ তদন্ত চলছে ততক্ষণ এই বিষয়ে কিছু বলব না।

উল্লেখ, কলকাতা ফুটবলের শহর। ফুটবল মানুষের হৃদয়ে। মেসির মতো একজন মহাতারকাকে শুধু একবার দেখবে বলেই হাজার হাজার টাকা খরচ করে মানুষ টিকিট কেটে এসেছিলেন। শুধু যে কলকাতার মানুষের ভিড় তাই নয়, দেশের বিভিন্ন প্রান্ত থেকেই এখানে আসেন মানুষ। শুধু একবার মেসিকে একঝলক দেখার ইচ্ছে। সেই ইচ্ছে সব ভন্ডুল হয়ে গেল, কিছুক্ষণের মধ্যেই। মেসি এলেন জয় করলেন সংবাদমাধ্যমের হেন্ডিং হতে পারত, কিন্তু হল না তার বদলে যুবভারতী স্টেডিয়ামের (Yuva Bharati) বিশৃঙ্খলা আজ বড় খবর। যা কলকাতার শুধু না, গোটা বিশ্বের কাছে ভারতের এক লজ্জা।

ইতিমধ্যেই মুখ্যমন্ত্রী কড়া পদক্ষেপ নিতে চলেছেন। মুখ্যমন্ত্রী তাঁর বিবৃতিতে জানিয়েছেন, আজ এই কাণ্ডের জন্য তিনি আন্তরিকভাবে মেসির কাছে ক্ষমা প্রার্থী। সেই সঙ্গে অবসরপ্রাপ্ত বিচারপতির নেতৃত্বে তদন্ত কমিটি গড়ার নির্দেশ দিয়েছেন।

আরও পড়ুন- এই ধরনের অব্যবস্থা বরদাস্ত নয়, উদ্যোক্তারা আটক জানালেন রাজীব কুমার

দোষীদের বিরুদ্ধে আইনানুগ ব্যবস্থা নেওয়ার আশ্বাস দিয়েছেন ডিজি রাজীব কুমার। দর্শকদের টিকিটের টাকা ফেরত দেওয়া উচিত বলে মন্তব্য ডিজির। সরাসরি আয়োজকদের ভূমিকা নিয়ে প্রশ্ন তুলতে দেখা গেল পুলিশকে। ডিজি বললেন, আয়োজকদের বলা হয়েছে টাকা ফেরত দিতে। অন্যদিকে জাভেদ শামিম বললেন, “অভিযোগ হচ্ছে, এফআইআর হবে। পুলিশ যে কোনওভাবেই দোষীদের রেয়াত করবে না তা এদিন জোর দিয়েই বলতে দেখা যায় তাকে। বলেন, “যাঁরা যাঁরা এর জন্য দায়ী কাউকেই ছাড়া হবে না, শাস্তি পাবেনই।

দেখুন আরও খবর-